Կալիֆոռնիան Հնդկաստանին կապելու գործում իր հնդկական ծագումն օգտագործելով` Վիրինան հետո հանդիպեց փակման եզրին գտնվող թայվանական ներդրումային աղբյուրի` InveStar-ի, երկու գլխավոր ղեկավարների: Երեք ամսից էլ քիչ ժամանակահատվածում Վիրինան Ramp’s ռոութերների (router) մեծածավալ արտադրության համար գործընկերություն հաստատեց թայվանական երեք արտադրողների հետ (ինը ամիս պահանջվեց ԱՄՆ-ի հետ նմանատիպ համագործակցություն հաստատելու համար): Ամեն միավորի համար Թայվանում Ramp-ի վճարած գումարը գրեթե կրկնակի քիչ էր ԱՄՆ-ում արտադրության համար վճարվող գումարից, եւ Ramp-ը հարյուր անգամ ավելացրեց իր արտադրանքը` շնորհիվ Վիրինայի եւ թայվանական անձնական համակարգիչների ոլորտում հիմնական գնորդների հետ հետագայում հաստատված հարաբերությունների: Ramp-ը նաեւ նախընտրեց օգտագործել իր թայվանական գործընկերների համաշխարհային բաշխիչ ուղիները: Եվ երբ Ramp-ը նոր մոդել մշակեց, թայվանական արտադրողը պատրաստ էր փոխանցելու նոր արտադրանքը երկու շաբաթում, ոչ թե վեց ամսում, ինչպես կպահանջվեր ԱՄՆ-ում: